નોકિયાના ત્રણેય ફોનનું સૌથી મોટું જમા પાસું એ છે કે તેમાં એન્ડ્રોઇડનું લેટેસ્ટ અને કોઈ ફેરફાર વગરનું તદ્દન સ્ટોક વર્ઝન છે અને બિનજરૂરી કોઈ જ એપનો ફરજિયાત ઉમેરો નથી. ઉપરાંત નોકિયાએ દર મહિને સિક્યોરિટી અપડેટ્સ અને એન્ડ્રોઇડ ઓ વર્ઝન સુધીના લેટેસ્ટ અપડેટ્સની ખાતરી આપી છે. અન્ય ફોન એન્ડ્રોઇડના જૂનાં વર્ઝન (અત્યારે) આપે છે અને તેની સાથોસાથ તેમાં પોતાની રીતે ઘણા ફેરફાર કરે છે વત્તા સંખ્યાબંધ બિનજરૂરી એપ્સ ઉમેરે છે. આ બધાને કારણે આ ફોનને વધુ પ્રોસેસિંગ પાવર, વધુ સ્પેસ અને વધુ બેટરીની જરૂર પડે છે.